News Update: จีนซ้อมรบ 4-6 ส.ค. ตอบโต้สหรัฐฯ ประกาศแบนสินค้าไต้หวัน หลังประธานสภาฯ แนนซี เพโลซี เยือนไทเป - FINNOMENA
รัฐบาลจีนประณามสหรัฐฯ เตรียมซ้อมรบตอบโต้ พร้อมประกาศแบนสินค้าไต้หวัน หลัง ‘แนนซี เพโลซี’ เยือนไทเป ด้านรัสเซียสนับสนุนจีน พร้อมกล่าวหาว่าอเมริกาจงใจยั่วยุ
3 ส.ค. 2565

รัฐบาลจีนประณามสหรัฐฯ เตรียมซ้อมรบตอบโต้ พร้อมประกาศแบนสินค้าไต้หวัน หลัง ‘แนนซี เพโลซี’ เยือนไทเป ด้านรัสเซียสนับสนุนจีน พร้อมกล่าวหาว่าอเมริกาจงใจยั่วยุ
กองทัพปลดปล่อยประชาชนของจีนจะเริ่มการซ้อมรบด้วยกระสุนจริงเป็นเวลา 3 วัน ตั้งแต่ 4-6 ส.ค. โดยประกาศห้ามเรือและเครื่องบินพลเรือนเข้าพื้นที่ซ้อมรบ
นอกจากนี้ จีนยังประกาศระงับการนำเข้าขนมปังประเภทบิสกิตและเพสตรีจากผู้ส่งออกของไต้หวัน 35 ราย ตั้งแต่วันที่ 2 ส.ค. ก่อนการเดินทางมาถึงไทเปของนางเพโลซี ซึ่งขนมเหล่านี้เป็นสินค้าส่งออกสำคัญจากไต้หวันไปจีนและฮ่องกง
การโต้ตอบของจีนมีขึ้นหลัง ส.ส. ‘แนนซี เพโลซี’ ประธานสภาผู้แทนราษฎรสหรัฐฯ เดินทางถึงกรุงไทเปในวันอังคาร (2 ส.ค.) โดยแหล่งข่าวใกล้ชิดระบุว่า เพโลซีจะหารือกับปธน.ไต้หวัน ไช่ อิง-เหวิน ในวันพุธนี้ (3 ส.ค.) และยังมีกำหนดพบปะกับกลุ่มนักเคลื่อนไหวของไต้หวันผู้วิจารณ์จีนอย่างรุนแรงเรื่องสิทธิมนุษยชนด้วย
โดยเมื่อคืนวันอังคารตามเวลาไต้หวัน อาคาร ไทเป 101 ซึ่งเป็นตึกสูงที่สุดของไต้หวัน ฉายข้อควายินดีต้อนรับประธานสภาฯ ส.ส.เพโลซี สู่ไต้หวันอีกด้วย
ด้านกระทรวงการต่างประเทศของจีนเรียกการเยือนครั้งนี้ของเพโลซีว่าเป็น “การละเมิดหลักการจีนเดียวอย่างร้ายแรง” และยังเป็นการล่วงละเมิดอำนาจอธิปไตยและบูรณภาพแห่งดินแดนของจีนอย่างรุนแรง ซึ่งจะมีผลกระทบอย่างใหญ่หลวงความสัมพันธ์ของจีน และสหรัฐฯ
ขณะที่รัสเซียออกมาสนับสนุนจีนแผ่นดินใหญ่ โดยโฆษกของรัฐบาล ‘ดมิทรี เพสคอฟ’ กล่าวว่า ทุกอย่างเกี่ยวกับการเยือนเอเชียและไต้หวันครั้งนี้ คือการจงใจยั่วยุ และจะยิ่งทำให้สหรัฐฯ เข้าสู่การเผชิญหน้ากับจีนมากยิ่งขึ้น
อ้างอิง:
https://www.voathai.com/a/6683656.html 
https://www.bbc.com/thai/thailand-62393303 
https://www.voathai.com/a/6683653.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
จีนและสหรัฐฯ
จีนและไต้หวัน
แนนซี เพโลซี
ไต้หวัน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA